Tore Petterson

Tore Petterson (født Bjørn Tore Petterson; 1979 i Drammen i Norge) er en norsk TV-personlighet, foredragsholder, sanger og stand-upkomiker.

Bakgrunn og virke 
Tore Petterson ble født i Drammen, men familien flyttet senere til nabokommunen Lier.

Petterson har tidligere vært programleder for de interaktive TV-programmene Mess-TV og Sonen. Fra 2014 og et par år fremover deltok han i flere sesonger av NRK-programmet Sofa sammen med humormakkeren Adam A. Schjølberg. De to har også vært å høre som faste vikarer i radioprogrammet Tidenes morgen på NRK P13, og med fast lørdaginnslag på NRK P1 i programmet Fritimen. Petterson har også gjestet programmer som Nytt på nytt, Beat for beat, Kvelden før kvelden, På hjul med Dag Otto, Fingrene av fatet, Huskestue og Melodi Grand Prix. 

Vinteren 2017 deltok han i den første utgaven av Farmen kjendis, og siden 2016 har Petterson vært dommer i TV 2-programmet Skal vi danse. I 2020 deltok han i Melodi Grand Prix med låten «The Start of Something New».

Som foredragsholder reiser han rundt å snakker for ungdom, lærere, foreldre, næringsliv og fagpersoner med sitt foredrag «Det er en gave å være annerledes». Han roses for en humoristisk, sterk og brutalt ærlig formidling av sin historie om mobbing. 

Som jazzsanger har han jevnlig konserter med pianist Torbjørn Kvamme, og saksofonist Frøydis Grorud. Tidligere spilte han også fast i åtte år med pianistlegenden Ola Calmeyer.

Referanser

Eksterne lenker 
 

Norske komikere
Personer fra Lier kommune
Programledere for TVNorge
Norske realitydeltakere
Skal vi danse-dommere
Deltakere i Melodi Grand Prix 2020
Farmen-deltakere